EkBass/fiwiki-20250220-pages-articles huggingface dataset:
Sanaan käsikirjoitukset

Sanaan käsikirjoitukset ovat jemeniläisestä Sanaan kaupungista vuonna 1972 löydettyjä Koraanin käsikirjoituksia, jotka ovat mahdollisesti vanhin versio Koraanista. Käsikirjoitusten teksti on ajoitettu 700-luvun kahdelle ensimmäiselle vuosikymmenelle. Käsikirjoituksen alla on kuitenkin pois pyyhitty vanhempi Koraanin käsikirjoitus. Radiohiiliajoituksen perusteella osa pergamenteista on noin 97 % todennäköisyydellä vuosilta 570–670. Sadeghin ja Goudarzin artikkeli sisältää luettelon Koraanin jakeista, jotka ovat pergamentin alemmassa ja ylemmässä käsikirjoituksessa.Sadeghi & Goudarzi 2012, s. 37–39 ==Löytö ja arviointi== Käsikirjoitukset löytyivät vuonna 1972 Sanaan suurmoskeijan kunnostustöiden yhteydessä. Löydön tehneet rakennusmiehet eivät ymmärtäneet käsikirjoituspergamenttien arvoa, vaan pakkasivat ne perunasäkkeihin ja jättivät ne moskeijan yhden minareetin portaille. Quadhi Ismael al-Akwa käsitti löydön mahdollisen merkityksen ja pyrki järjestämään kansainvälistä apua käsikirjoitusten tutkimiseen ja suojeluun. Osa pergamenteista silti varastettiin ja on liikkunut sen jälkeen kansainvälisissä huutokaupoissa. Vuonna 1979 al-Akwa sai länsisaksalaisen tutkijan kiinnostumaan asiasta, ja Länsi-Saksan hallitus rahoitti käsikirjoitusten entisöintihankkeen. Radiohiiliajoituksen mukaan Sanaa 1 -pergamentti on 30 % todennäköisyydellä ajalta ennen vuotta 620, noin 50 % todennäköisyydellä vuosilta 620–650, ja noin 20 % todennäköisyydellä ajalta vuoden 650 jälkeen. Koska radiohiiliajoitus perustuu eläimen kuolinajankohtaan, itse kirjoitukset voivat olla pergamenttia paljon myöhemmin tehtyjä. Kalligrafisen ajoituksen perusteella käsikirjoitukset ovat peräisin vuosilta 710–715 jaa. Käsikirjoitusten entisöintihanketta johti saksalainen tutkija Gerd-R. Puin vuosina 1981–1985 ja Hans-Caspar Graf von Bothmer vuosina 1985–1989, minkä jälkeen projekti päättyi.Sadeghi & Goudarzi 2012, s. 10 ==Aiheesta muualla== * Unescon kunnostushanke ==Lähteet== Luokka:Käsikirjoitukset Luokka:Koraanin tutkimus Luokka:Sanaa
Kirkonmäki (Siilinjärvi)

Kirkonmäki on Siilinjärven kunnanosa keskustan pohjoispuolella. Alueen asukasluku on 585. Kunnanosassa sijaitsee Siilinjärven kirkko. Luokka:Siilinjärven kylät ja alueet
Keijo Vanhala

Klaus Keijo Vanhala (7. heinäkuuta 1940 Helsinki – 5. kesäkuuta 2003 Jyväskylä) oli suomalainen nykyaikainen viisiottelija ja miekkailija. Keijo ”Vanhis” Vanhala edusti Suomea Tokion 1964 kesäolympialaisten nykyaikaisessa viisiottelussa. Hän sijoittui henkilökohtaisessa kilpailussa parhaana suomalaisena 19:nneksi sekä joukkuekilpailussa seitsemänneksi. Helsingin nykyaikaisia 5-ottelijoita edustanut Vanhala voitti Suomen mestaruuden viisiottelussa vuonna 1964 ja neliottelussa vuonna 1963. Kalpamiekkailussa hän voitti Suomen mestaruuden henkilökohtaisessa kilpailussa vuonna 1964 sekä joukkuekilpailussa vuosina 1962 ja 1963. Vanhala toimi Suomen Miekkailuliiton hallituksessa ja Suomen nykyaikaisen viisiottelun liiton toiminnanjohtajana. ==Lähteet== * ===Viitteet=== Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Vuonna 1940 syntyneet Luokka:Vuonna 2003 kuolleet
Kari Kaaja

Kari Juhani Kaaja (s. 6. huhtikuuta 1941 Helsinki) on entinen suomalainen nykyaikainen viisiottelija ja miekkailija. Kaaja edusti Suomea Tokion 1964 kesäolympialaisten nykyaikaisessa viisiottelussa. Hän sijoittui henkilökohtaisessa kilpailussa 20:nneksi ja joukkuekilpailussa seitsemänneksi. MM-kilpailujen henkilökohtaisessa kisassa hän sijoittui 43:nneksi vuonna 1963 ja 58:nneksi vuonna 1967 sekä joukkuekilpailussa 11:nneksi vuonna 1963 ja 19:nneksi vuonna 1967. Helsingin nykyaikaisia 5-ottelijoita edustanut Kaaja saavutti viisiottelussa SM-hopeaa vuonna 1964 ja SM-pronssia vuonna 1963 sekä neliottelussa SM-hopeaa vuonna 1966 ja SM-pronssia vuonna 1962. Kalpamiekkailussa hän voitti Suomen mestaruuden joukkuekilpailussa vuosina 1962 ja 1963. Kaaja on toiminut myös valmentajana. Hänen valmennettaviinsa on kuulunut muun muassa Pekka Santanen ja Lars Winter jr. Kaaja oli mukana perustamassa Porvoon Miekkailijat Borgå Fäktare, PM-BF -miekkailuseuraa ja on siinä toiminut päävalmentajana. ==Lähteet== * Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Vuonna 1941 syntyneet Luokka:Elävät henkilöt
Jorma Hotanen

Jorma Olavi Hotanen (15. syyskuuta 1936 Merikarvia – 20. helmikuuta 2018 EspooJorma Hotasen muistokirjoitus Helsingin Sanomissa) oli suomalainen nykyaikainen viisiottelija ja miekkailija. Jorma Hotanen edusti Suomea kaksien olympialaisten nykyaikaisessa viisiottelussa. Tokion 1964 kesäolympialaisissa hän sijoittui henkilökohtaisessa kilpailussa 22:nneksi ja joukkuekilpailussa seitsemänneksi. Méxicon 1968 kesäolympialaisissa hän oli henkilökohtaisessa kilpailussa 34:s ja joukkuekilpailussa viides. MM-kilpailujen henkilökohtaisessa kilpailussa hän sijoittui 16:nneksi vuonna 1963, 30:nneksi vuonna 1965, 16:nneksi vuonna 1966 ja 14:nneksi vuonna 1969 sekä joukkuekilpailussa 11:nneksi vuonna 1963 ja kuudenneksi vuonna 1969. Helsingin nykyaikaisia 5-ottelijoita edustanut Hotanen voitti Suomen mestaruuden viisiottelussa vuonna 1963 ja neliottelussa vuonna 1966. Kalpamiekkailussa hän voitti Suomen mestaruuden joukkuekilpailussa vuosina 1968 ja 1970. == Lähteet == * === Viitteet === Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Vuonna 1936 syntyneet Luokka:Vuonna 2018 kuolleet
ACOG

ACOG () tarkoittaa michiganilaisen Trijiconin valmistamaa ”kehittynyttä taistelutähtäintä”. Se on suunniteltu M4- ja M16-sarjan rynnäkkökivääreihin, mutta sitä voidaan käyttää myös monissa muissa aseissa. Tähtäimen ristikko on valaistu valokuidun avulla ja pimeissä oloissa radioaktiivista tritiumia apuna käyttäen. Tritium täytyy vaihtaa 8–12 vuoden välein. Tähtäintä valmistetaan suurennoskertoimilla 1,5x - 6x. Suomen puolustusvoimat käyttää ACOG-tähtäintä RK95 -rynnäkkökiväärissä 3,5-kertaisella suurennoksella. == Aiheesta muualla == Luokka:Asetekniikka
Pekka Tsupari

Pekka Tsupari (s. 24. tammikuuta 1960) on Elinkeinoelämän keskusliiton pk- johtaja. Hän on toiminut tehtävässä 2006 lähtien ja sitä ennen hän on ollut EK:n palveluksessa vuodesta 1990 alkaen. Tsupari on nimitetty Suomalaisen työn liiton toimitusjohtajaksi vuoden 2010 alusta alkaen. Ennen nimitystä hän toimi liiton johtokunnan varapuheenjohtajana 1999–2009. == Lähteet == Luokka:Suomalaiset järjestöjohtajat Luokka:Vuonna 1960 syntyneet Luokka:Elävät henkilöt
ESBWR-ydinvoimareaktori

ESBWR-ydinvoimalaitos () on General Electricin kehittämä passiivisesti turvallinen kolmannen sukupolven ydinreaktorityyppi (3+), joka on kehitetty SBWR ja ABWR kiehutusvesireaktoreista. ESBWR:ssä ei ole primääripiirin kiertopumppuja eikä reaktorin sisäisiä sekoituspumppuja, vaan lämmönsiirto hoidetaan vapaalla konvektiolla. Tämä vähentää rakentamisen hintaa ja käyttökustannuksia. Reaktori pysyy turvallisena 72 tuntia ilman valvomohenkilökuntaa. Laitos voisi olla miehittämätön esimerkiksi sunnuntait. Hollannin Dodewaardissa oli 60 MW luonnonkiertoreaktori toiminnassa 25 vuotta 1965–1997. ==Ominaispiirteet== Polttoainesauvat ovat 3,0 metriä korkeita, kun ne yleensä ovat kiehutusreaktoreissa 3,7 metriä. Reaktorin paineastia on 28 metriä korkea, kun normaali on 21 metriä. Nämä muutokset edistävät jäähdytysveden vapaata kiertoa ilman pumppuja. Koska pumppuja ei tarvita, niin niille ei tarvita myöskään varalla dieselgeneraattoreita. Kiehutusreaktoreissa tehdään tärkeää reaktorin hienosäätöä pumppujen nopeudella, koska boorihappoakaan ei voi siihen tarkoitukseen käyttää painevesireaktorin (PWR) tavoin. ESBWR:ssä virtaussäätö on korvattu esilämmityksen tehon säädöllä. ==Kytkentäkaavio== ==Aiheesta muualla== * Global Nuclear Energy: A GE Perspective : Address by the GE CEO (2003). * Design overview published in ANS Nuclear News (2006). * Conceptual Design Review presented to NRC by GE Nuclear - contains pdfs with detailed design & system descriptions. * Pictures of ESBWR design Luokka:Ydinreaktorityypit
Voimistelu kesäolympialaisissa 1960

Voimistelu kesäolympialaisissa 1960 käytiin telinevoimistelussa 14 eri lajissa, joista kahdeksan oli miehille ja kuusi naisille. ==Miehet== ===Moniottelu=== Sija Urheilija Maa Pisteet Boris Šahlin 115,95 Takashi Ono 115,90 Juri Titov 115,60 ===Permanto=== Sija Urheilija Maa Pisteet Nobuyuki Aihara 19,450 Juri Titov 19,325 Franco Menichelli 19,275 ===Hevonen=== Sija Urheilija Maa Pisteet Eugen Ekman 19,375 Boris Šahlin 19,375 Shuji Tsurumi 19,150 ===Renkaat=== Sija Urheilija Maa Pisteet Albert Azarjan 19,725 Boris Šahlin 19,500 Velik Kapsazov 19,425 Takashi Ono 19,425 ===Hyppy=== Sija Urheilija Maa Pisteet Takashi Ono 19,350 Boris Šahlin 19,350 Vladimir Portnoi 19,225 ===Nojapuut=== Sija Urheilija Maa Pisteet Boris Šahlin 19,400 Giovanni Carminucci 19,375 Takashi Ono 19,350 ===Rekki=== Sija Urheilija Maa Pisteet Takashi Ono 19,600 Masao Takemoto 19,525 Boris Šahlin 19,475 ===Joukkuekilpailu=== Sija Urheilijat Maa Pisteet Takashi Ono Shuji Tsurumi Yukio Endō Masao Takemoto Nobuyuki Aihara Takashi Mitsukuri valign=top Boris Šahlin Juri Titov Albert Azarjan Vladimir Portnoi Nikolai Miligulo Valeri Kerdemelidi valign=top Franco Menichelli Giovanni Carminucci Angelo Vicardi Pasquale Carminucci Orlando Polmonari Gianfranco Marzolla valign=top ==Naiset== ===Moniottelu=== Sija Urheilija Maa Pisteet Larysa Latynina 77,031 Sofija Muratova 76,696 Polina Astahova 76,164 ===Permanto=== Sija Urheilija Maa Pisteet Larysa Latynina 19,583 Polina Astahova 19,532 Tamara Ljukina 19,449 ===Puomi=== Sija Urheilija Maa Pisteet Eva Bosáková 19,283 Larysa Latynina 19,233 Sofija Muratova 19,232 ===Nojapuut=== Sija Urheilija Maa Pisteet Polina Astahova 19,616 Larysa Latynina 19,416 Tamara Ljukina 19,399 ===Hyppy=== Sija Urheilija Maa Pisteet Margarita Nikolajeva 19,316 Sofija Muratova 19,049 Larysa Latynina 19,016 ===Joukkuekilpailu=== Sija Urheilijat Maa Pisteet Larysa Latynina Sofija Muratova Polina Astahova Margarita Nikolajeva Lidija Ivanova Tamara Ljukina valign=top Věra Čáslavská Eva Bosáková Ludmila Svédová Adolfina Tačová Matylda Matoušková Hana Ružičková valign=top Sonia Iovan Elena Leuşteanu Emilia Liţă Atanasia Ionescu Uta Poreceanu Elena Niculescu valign=top ==Mitalitaulukko== 1\. 10 8 8 26 2\. 4 2 3 9 3\. 1 1 0 2 4\. 1 0 0 1 5\. 0 1 2 3 6\. 0 0 1 1 6\. 0 0 1 1 == Lähteet == * 1960 Luokka:Kesäolympialaiset 1960 Olympialaiset 1960
Adam Ferguson

Adam Ferguson () oli varhainen skotlantilainen liberaali filosofi. Ferguson syntyi Athollissa, Skotlannissa. Hän opiskeli Perthissä ennen siirtymistään St Andrewsin yliopistoon. Vuonna 1745 Ferguson sai kappalaisen viran skottilaisessa armeijayksikössä, vaikkei hän ollut vielä valmistunut teologiksi. Hän jätti tehtävänsä vuonna 1754 ja muutti vähäksi aikaa Leipzigiin, mutta palasi kolme vuotta myöhemmin Edinburghiin sillä hänet valittiin oikeustieteellisen kirjaston hoitajaksi David Humen jälkeen. Vuonna 1759 Ferguson sai luonnonfilosofian professorin viran Edinburghin yliopistossa, josta hän erosi 1785 kyllästyttyään opettamaan. Hän kuitenkin jatkoi ajoittaista luennointia. Vuonna 1795 kiersi eripuolilla Eurooppaa ennen kuin asettui kartanoon St Andrewsin läheisyyteen, jossa hän kuoli 1816. Ferguson on kehittänyt kansalaisyhteiskunnan käsitettä. Hänen mukaansa kansalaisyhteiskunnan avaimet ovat ihmisten luonnollisissa moraalisissa tuntemuksissa, ja kansalaisyhteiskunta on inhimillisen olemisen luonnollinen muoto. Hän sai ajatuksilleen pohjaa Hugo Grotiukselta ja Samuel Pufendorfilta. Hän otti vaikutteita myös Montesquieulta. Ystävällisyys, keskinäinen avunanto ja hyväntahtoisuus ovat inhimillisiä ominaisuuksia kuten ahneus, julmuus ja tunnekylmyyskin. Ihmisluonnolle on ominaista kyky sympatiaan ja empatiaan sekä kyky asettua toisen asemaan. Kyvyssä sympatian tuntemuksiin on Fergusonin mukaan moraalisen ajattelun perusta.Esa Konttinen: Adam Ferguson – kansalaisyhteiskunnan moraaliset perustukset . Jyväskylän yliopiston Kansalaisyhteiskunnan tutkimusportaali 8.9.2009. ==Lähteet== == Aiheesta muualla == * Adam Fergusonin teoksia Gutenberg-projektissa. Luokka:Skotlantilaiset filosofit Luokka:Skotlantilaiset papit Luokka:Brittiläiset professorit Luokka:Edinburghin yliopiston professorit Luokka:Vuonna 1723 syntyneet Luokka:Vuonna 1816 kuolleet
Store Rieppefjell

Store Rieppefjell on Skandeihin kuuluva vuori Tromssan kunnassa Pohjois- Norjassa. Se sijaitsee Fjerdedalenin eteläpuolella. Vuoren korkein kohta on 1 295 metriä merenpinnan tasoa ylempänä. == Lähteet == Luokka:Tromssa Luokka:Tromssan läänin vuoret Luokka:Skandit
Alice DeeJay

Alice DeeJay oli alankomaalainen eurodance-kokoonpano, joka oli aktiivisena vuosina 1999–2002. Kokoonpanon muodostivat tuottajat Pronti (oik. Sebastiaan Molijn), Kalmani (Eelke Kalberg) ja DJ Jurgen sekä naisvokalisti Judith Anna Pronk. Yhtyeen saavutettua menestyksensä sen jäsenet ilmoittivat projektin päättämisestä. Nykyään Pronk toimii freelancer-meikkitaiteilijana ja kampaajana. ==Kaupallinen menestys== Alice DeeJay julkaisi singlen Better Off Alone heinäkuussa 1999. Britanniassa se myi platinaa ja kohosi Britannian singlelistan kakkoseksi. Muita singlelista TOP 20:een yltäneitä kappaleita olivat Will I Ever, The Lonely One ja Celebrate Our Love, mutta nämä eivät enää kohonneet rakettimaisesti listan kärkeen Better Off Alonen tavoin. ==Diskografia== ===Albumit=== *Who Needs Guitars Anyway? (2000) (UK #8) ===Singlet=== *Better Off Alone (1999) (UK #2, AUS #4, US #27) - DJ Jurgen presents Alice DeeJay *Back In My Life (2000) (UK #4, AUS #19) *Will I Ever (2000) (UK #7) *The Lonely One (2000) (UK #16) *Celebrate Our Love (2001) (UK #17) Luokka:Alankomaalaiset eurodanceartistit ja -yhtyeet
Trolltindan

Trolltindan on Skandeihin kuuluva monihuippuinen vuori Hadselin kunnassa, Norjan Lofooteilla. Huiput sijaitsevat Trollfjordvatnet-järven eteläpuolella. Korkein huippu on 1 036 metriä merenpinnan tasoa ylempänä oleva Korsnestinden, joka sijaitsee huippujen muodostaman ryhmän itäpäässä. == Lähteet == Luokka:Hadsel Luokka:Nordlandin läänin vuoret Luokka:Skandit
Trollfjordtindan

Trollfjordtindan on Skandeihin kuuluva monihuippuinen vuori Hadselin kunnassa, Norjan Lofooteilla. Huiput sijaitsevat Trollfjordenin länsipuolella. Korkein huippu on 830 metriä merenpinnan tasoa ylempänä. == Lähteet == Luokka:Hadsel Luokka:Nordlandin läänin vuoret Luokka:Skandit
Isvasstinden

Isvasstinden tai Wallentind on Skandeihin kuuluva vuorenhuippu Hadselin kunnassa, Norjan Lofooteilla. Se sijaitsee Trollfjordvatnetin länsipäässä. Huipun korkeus merenpinnan tasosta on 940 metriä. == Lähteet == Luokka:Hadsel Luokka:Nordlandin läänin vuoret Luokka:Skandit
Manukit

Manukit (Manucodia) on paratiisilintujen heimoon kuuluva varpuslintusuku. Manukkien sukuun kuuluu BirdLifen mukaan neljä lajia. BirdLifesta poiketen monissa lähteissä hapsumanukki (Manucodia keraudrenii) mainitaan kuuluvaksi myös manukkien sukuun. == Manukkeihin kuuluvia lajeja == * Keisarimanukki (Manucodia comrii) * Lyhytpyrstömanukki (Manucodia jobiensis) * Viheltäjämanukki (Manucodia ater) * Viikunamanukki (Manucodia chalybatus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Manucodia Luokka:Paratiisilinnut
Higravtindan

Higravtindan on Skandeihin kuuluva monihuippuinen vuorimassiivi Hadselin ja Våganin kuntien rajalla, Norjan Lofooteilla. Se sijaitsee Higravfjordenin ja Austnesfjordenin vuonojen itäpuolella. Korkein huippu on 1 146 metriä merenpinnan tasoa ylemmäksi kohoava Higravstinden, ja se sijaitsee Blåskavlen- jäätikön lounaispuolella. == Lähteet == Luokka:Nordlandin läänin vuoret Luokka:Hadsel Luokka:Vågan Luokka:Skandit
Geitgallien

Geitgallien on Skandeihin kuuluva vuorenhuippu Våganin kunnassa, Norjan Lofooteilla. Se kuuluu Higravtindaniin ja sijaitsee Trollfjordvatnetin lounaispuolella. Huipun korkeus merenpinnan tasosta on 1 085 metriä. == Lähteet == Luokka:Vågan Luokka:Nordlandin läänin vuoret
Valkokurkkurosella

Valkokurkkurosella (Platycercus eximius) on kaakkoisaustralialainen kaijalaji. == Koko ja ulkonäkö == Valkokurkkurosellan pituus on noin 36 cm ja paino 95–120 grammaa. Sen höyhenpuku on varsin värikäs ja kirjava: pää, rinta ja alaperä ovat punaiset, kurkku ja posket valkoiset, vatsan yläosa keltainen ja alaosa vihreä, siivet, keskimmäiset peitinhöyhenet ja selkä mustat kellanvihrein höyhenten reunoin, siiven alapeitinhöyhenet ja käsisulkien ulkoreunat siniset, keskimmäiset pyrstösulat vihreät ja sinihohtoiset, reunimmaiset pyrstösulat vaaleansiniset ja valkokärkiset. Nokka on vaaleanharmaa, iiris tummanruskea ja koivet harmaat. Naaras on haileamman värinen. Nuoren linnun niska ja takaraivo ovat vihreät, muuten se muistuttaa naarasta. == Esiintyminen == Valkokurkkurosella elää Australian kaakkoisosassa, Tasmaniassa ja Uudessa-Seelannissa. Sen elinympäristön ala on 100 000–1 000 000 neliökilometriä ja populaation koko vähintään 500 000 yksilöä. Lajista tunnetaan kolme alalajia, joista eximius on siirretty Uuteen- Seelantiin Aucklandin ympäristöön ja Dunedinin seudulle. Talvella linnut kerääntyvät pieniksi, tai joskus jopa sadan yksilön, parviksi. George Shaw kuvaili lajin holotyypin Uudesta Etelä-Walesista.IBC Laji on maailmalla suosittu lemmikkilintu, mutta Suomessa laji ei ole kovin yleinen. == Elinympäristö == Valkokurkkurosellat elävät valoisissa metsissä, maatiloilla, savannilla, puutarhoissa ja puistoissa aina 1 250 metrin korkeudelle merenpinnasta. == Lisääntyminen == Pari muodostaa elinikäisen liiton. Valkokurkkurosellan lisääntymiskausi on syyskuusta tammikuulle, tosin joskus pesintä on todettu vielä huhti–toukokuussa. Pesä on puun kolossa tai onkalossa, pöntössä, kannossa, maapuun kolossa, aidantolpassa tai jopa kaniininkolossa. Naaras munii neljästä yhdeksään, tavallisesti viisi munaa, joita se hautoo kolmisen viikkoa. Poikaset jättävät pesän viisiviikkoisina ja pysyttelevät vanhempiensa seurassa vielä kuukausia, elleivät nämä pesi toistamiseen. Aikuisen puvun nuori lintu saa vuoden ikäisenä. == Ravinto == Lajin ruokavalio koostuu siemenistä, viljasta, marjoista, hedelmistä sekä hyönteisistä ja niiden toukista. Talvisin parvet ruokailevat orapihlaja- aidoissa marjoja syöden. Paikoin ne ovat haitallisia puutarhatuholaisia syöden muun muassa sitrushedelmiä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust *Birds in Backyards === Viitteet === Luokka:Rosellat
Hanna Muzytšuk

Hanna Olehivna Muzytšuk (, s. 28. helmikuuta 1990) on ukrainalaissyntyinen, vuodesta 2004 Sloveniaa edustanut shakin suurmestari ja naisten suurmestari. Hän ylitti 2 400 Elopisteen rajan vuonna 2004, samana vuonna kun täytti 14, ja seuraavana vuonna hän voitti alle 16-vuotiaiden tyttöjen maailmanmestaruudenThe Week In Chess 560 . Jo aiemmin hän voitti useita Ukrainan ja Euroopan nuorten mestaruuksia eri ikäluokissa, kuten myös mitalisijoja nuorten MM-turnauksissa (alle 10-vuotiaat 2000, alle 12-vuotiaat 2002). Muzytšuk on myös naisten Ukrainan mestari shakissa vuodelta 2003. Hänen nuorempi siskonsa on vuoden 2015 naisten maailmanmestari Marija Muzytšuk. Molemmat sisarukset boikotoivat Saudi-Arabiassa käytyjä vuoden 2017 maailmanmestaruuskisoja, koska niissä piti käyttää abayaa eli koko kehon peittävää huivia. ==Lähteet== * Chessbasen haastattelu 2004 Viitattu 23.10.2009. ===Viitteet=== == Aiheesta muualla == * * Luokka:Slovenialaiset shakinpelaajat Luokka:Ukrainalaiset shakinpelaajat Luokka:Vuonna 1990 syntyneet Luokka:Elävät henkilöt Luokka:Shakin suurmestarit
Matsun

Matsun () tai matsoni () on armenialainen ja georgialainen jogurttityyppinen maitotuote. Se lienee alun perin armenialaista alkuperää. Sitä voidaan valmistaa esimerkiksi lehmänmaidosta tai vesipuhvelinmaidosta, jolloin se on täyteläisempää. Matsoni ei koskaan ole hyytelömäistä. Georgialaisessa keittiössä sitä voidaan lisätä keittoihin, kasvisruokiin tai patoihin tai syödä sellaisenaan aamiaisena. Matsoni toimii usein juuston tai kypsymättömän viinin (matšari) tavoin vastapainona öljyisille saksanpähkinöille, jotka ovat yleinen raaka-aine. == Lähteet == == Aiheesta muualla == *Matsoni: The Countercultural Yogurt * Delicious Georgian Cuisine – MATSONI /YOGHURT/ SOUP Luokka:Armenialainen keittiö Luokka:Georgialainen keittiö Luokka:Maitotuotteet
Meet Me on the Equinox

Meet Me On The Equinox on yhdysvaltalaisen yhtyeen Death Cab for Cutien vuonna 2009 julkaistu kappale elokuvasta Twilight – Uusikuu. Yhtye kirjoitti kappaleen varta vasten elokuvaa varten, ja ensimmäistä kertaa se kuultiin 13. syyskuuta 2009 MTV Video Music Awards -gaalassa. Kappaleen musiikkivideo julkaistiin lokakuussa 2009. == Tausta == Twilight-elokuvasarjan soundtrackeistä vastaava musiikkisuunnittelija ja tuottaja Alexandra Patsavas antoi joillekin New Moon -soundtrackille osallistuville artisteille ja yhtyeille oppaaksi kuvamateriaalia elokuvasta. Death Cab for Cutien kitaristi Chris Walla kertoi, että oli lukenut kaksi Houkutus-kirjasarjan osaa ennen kuin yhtye alkoi nauhoittaa kappalettaan heinäkuussa 2009. Hän lisäsi kuitenkin kappaleiden lyriikoiden olevan "enemmänkin vihjaavia kuin kirjaimellisia". Laulaja Ben Gibbard kertoi, ettei ollut lukenut kaikkia Houkutuksen osia ja että laulu kertoo enemmän hänen omasta elämästään kuin Stephenie Meyerin luomasta kuvitteellisesta maailmasta. Gibbard kertoi: "Halusin vain jotakin, joka tavallaan tunnelmaltaan sopii tarinaan ja elokuvan kohtauksiin, jotta ne voitaisiin tavallaan laittaa yhteen, mutta joka ei kertoisi tarinaa jota katsotaan valkokankaalla". Basisti Nick Harmer kertoi: "Me kirjoitimme "Meet Me On the Equinoxin" kuvastamaan keskeisiä teemoja ja motiiveja jotka kulkevat läpi Houkutus-sarjan ja me halusimme saada välitettyä sen epätoivoisen tunteen lopuista ja aluista jotka niin voimakkaasti vaikuttavat päähenkilöihin". Kappaleen ensikuunteluvideo julkaistiin 9. syyskuuta 2009. Koko kappale kuultiin ensi kertaa 13. syyskuuta 2009 järjestetyssä MTV Video Music Awards -gaalassa. == Musiikkivideo == Kappaleen virallinen musiikkivideo julkaistiin 7. lokakuuta 2009. Musiikkivideolla yhtye soittaa hylätyssä, pimeässä huoneessa kappalettaan samalla kun videolla nähdään kohtauksia Twilight – Uusikuu -elokuvasta. == Listasijoitukset == Lista (2009) Paras Sijoitus ARIA Charts 30 Billboard 200 27 U.S. Alternative Songs 18 U.S. Rock Songs 18 ==Lähteet== Luokka:Houkutus-elokuvat Luokka:Elokuvamusiikki Luokka:Vuoden 2009 kappaleet
Mtšadi

Mtšadi () on georgialainen maissileipä. Se on tyypillinen leipä maan länsiosassa, jossa käytetään vehnän sijaan maissijauhoja (Itä-Georgiassa vastaava leipä on puri). Perinteisesti mtšadi valmistetaan avotulella (ketsi). Mtšadi on kuiva leipä, joten sitä käytetään kastikkeen tai pataruoan kaapimiseen. Se on myös mauton, joten se muodostaa hyvän vastapainon muutoin mausteiselle länsigeorgialaiselle ruoalle. Vaikka leipä ei ole kosteaa, toisin kuin yhdysvaltalainen cornbread, sitä ei saa myöskään päästää täysin kuivumaan. == Lähteet == == Aiheesta muualla == * Mtšadin resepti Luokka:Georgialainen keittiö Luokka:Leivät
CEit ja CEift

CEit ja CEift ovat Valtionrautateiden antamat sarjatunnukset vuosina 1961-1968 valmistetuille yhdistetyille 1. ja 2. luokan vaunuille. Vaunuja valmistettiin 21. Ensimmäiset vaunut valmisti saksalainen Esslingen ja loput VR Pasilan konepaja. Esslingenin valmistamat vaunut olivat yhdessä alkupään Eit-vaunujen kanssa ensimmäiset teräskoriset vaunut Suomessa. Vaunut oli jaettu 1. ja 2. luokan osastoihin. Niissä oli sikäli erikoinen ratkaisu, sillä 1. ja 2. luokissa oli erilliset vesikeskuslämmityksen kierrot (sama lämpökattila koko vaunulla, mutta kummankin osaston kierroilla oma kiertovesipumppu ja kolmitieventtiili). Tällöin molempien osastojen lämpötilat voitiin erikseen säätää halutuiksi. Vuonna 1974 neljä vaunua (2660-2663) varustettiin konduktöörihytillä, ja ne muutettiin sarjaan CEift (2690-2693). Istumajärjestys 1. luokassa oli 2+1 ja 2. luokassa 2+2. Vaunuja käytettiin pikajunissa ja erikoispikajunissa. Lisäksi 1990-luvun alussa ajettiin taajamajunia, joissa kalustona oli ainoastaan Dv12-veturi ja sen perässä yksi CEit-vaunu. Viimeiset vaunut poistettiin käytöstä 2000-luvun alussa. Yksi vaunu (CEit 2652) on museoituna Haapamäellä, mutta se on huonossa kunnossa. == Teknisiä tietoja == * Pituus: 26,4 m * Leveys: 3,066 m * Korkeus: 4,13 m * Paino: tyhjänä 41,3-43,1 t * Telit: München-Kassel (2651-2654), Minden-Deutz * Suurin rakenteellinen nopeus: 140 km/h (2651-2654: 120 km/h) * Istumapaikkoja: 30+39 (CEit), 30+33 (CEift) * Käyttöalue: pikajunat, erikoispikajunat * Hylätty: kaikki * Museoitu: CEit 2652 (Haapamäen museoveturiyhdistys) === Valmistusvuodet (numerot) === * 1961 (2651-2654) * 1964 (2655-2659) * 1966 (2660-2666) * 1968 (2667-2671) * 1974 (CEit 2660-2663 → CEift 2690-2693) == Lähteet == == Aiheesta muualla == * Vaunut.org: Kuvia CEit- ja CEift-vaunuista * Vaunut.org: CEit Valtionrautateiden vaunukuvastossa 1979 * Vaunut.org: CEift Valtionrautateiden vaunukuvastossa 1979 Luokka:Suomalainen rautatiekalusto Luokka:Museorautatiekalusto
Antoaneta Stefanova

Antoaneta Andonova Stefanova (; s. 19. huhtikuuta 1979 Sofia, Bulgaria) on bulgarialainen shakin suurmestari ja naisten maailmanmestari vuosina 2004–2006. Hän edusti ensimmäisen kerran Bulgariaa naisten shakkiolympialaisissa 1992 ja maan miesten joukkueessa 2000. Vuonna 2002 Stefanova voitti naisten Euroopan mestaruuden ja sai seuraavana vuonna shakin suurmestarin arvon. Vuonna 2004 Stefanova voitti FIDEn uloslyöntikilpailuna pelatun MM-turnauksen Elistassa, Kalmukiassa, nujertamalla finaalissa venäläisen Jekaterina Kovalevskajan +2 =1 -0. Vuoden 2006 MM-kilpailussa Jekaterinburgissa Stefanova putosi jo alkukierroksilla, kuten myös 2008 Venäjän Naltšikissa pelatussa MM-turnauksessa. Kuitenkin Stefanova voitti vuonna 2008 siihen asti vahvimman naisten shakkiturnauksen North Ural Cupin Krasnoturinskissa, Venäjällä. ==Lähteet== * Antoaneta Stefanova - Britannia online Encyclopedia Viitattu 23.10.2009. * FIDE:n pelaajakortti Viitattu 23.10.2009. ==Aiheesta muualla== * Stefanovan haastattelu chessdom.comin sivuilla Luokka:Bulgarialaiset shakinpelaajat Luokka:Shakin naisten maailmanmestarit Luokka:Shakin suurmestarit Luokka:Vuonna 1979 syntyneet Luokka:Elävät henkilöt
Milow

Jonathan ”Milow” Vandenbroeck (s. 14. heinäkuuta 1981, Borgerhout, Belgia) on belgialainen laulaja-lauluntekijä. == Elämä == Milow vietti nuorempana vuoden vaihto-oppilaana Kaliforniassa, Yhdysvalloissa. Milow osallistui vuonna 2004 Humo's Rock Rally -kilpailuun, jääden niukasti kolmen parhaan ulkopuolelle. Vuonna 2006 Milow tuotti esikoisalbuminsa The Bigger Picture yhdessä Nigel Powellin kanssa. Albumin ensimmäistä singleä One Of It -kappaletta soitettiin usein Studio Brussel -radiokanavalla. Toinen single You Don't Know saavutti sijan 3 Ultratop 50 -listalla ja se oli 49# eniten myyty single Saksassa vuonna 2009. Syyskuussa 2008 Milow julkaisi cover-version laulusta Ayo Technology, jonka alkuperäisversion ovat laulaneet 50 Cent, Justin Timberlake ja Timbaland. Single oli 1# Belgiassa, Alankomaissa, Ruotsissa, Sveitsissä ja Tanskassa, ja sitä myytiin maailmanlaajuisesti yli 550.000 kappaletta. Milow teki maailmanennätyksen esiintyessään 50 kaivostyöntekijälle 1430 metriä meren pinnan alapuolella Pyhäsalmen kaivoksessa. == Diskografia == === Albumit === *The Bigger Picture (2006) *Coming of Age (2008) *Milow (2009) *Maybe Next Year (2009, livealbumi) *North and South (2011) === Singlet === *More Familiar (2005) *One Of It (2005) *Excuse to Try (2006) *Landslide (2006) *You Don't Know (2006 *Dreamers and Renegades (2007) *The Ride (2008) *Ayo Technology (2009) *Out Of My Hands feat. Marit Larsen (2010) *You and Me (In My Pocket) (2011) *Little In The Middle (2011) *Help (2019) *Laura´s Song (2019) == Aiheesta muualla == *Virallinen sivusto Luokka:Belgialaiset laulajat Luokka:Vuonna 1981 syntyneet Luokka:Elävät henkilöt
Viuhkasiivet

Viuhkasiivet (Lophorina) on paratiisilintujen heimoon kuuluva varpuslintusuku. Viuhkasiipien sukuun kuuluu BirdLifen mukaan 5 lajia. == Viuhkasiipiin kuuluvia lajeja == * Hapsuviuhkasiipi (Lophorina magnifica) * Papuanviuhkasiipi (Lophorina intercedens) * Paratiisiviuhkasiipi (Lophorina paradisea) * Rusettiparatiisilintu (Lophorina superba) * Samettiviuhkasiipi (Lophorina victoriae) ==Lähteet== == Aiheesta muualla == *ITIS: Ptiloris Luokka:Paratiisilinnut
American Locomotive Company

American Locomotive Company (lyhennetty ALCO, Alco tai ALCo), oli Yhdysvaltalainen rautatiekaluston valmistaja. Se syntyi 1901 usean pienen rautatiekaluston valmistajan sulautuessa yhteen. Alco oli Yhdysvaltain toiseksi merkittävin höyryveturivalmistaja heti Baldwinin jälkeen. Se rakensi yhteensä yli 75 000 höyryveturia. Alco rakensi lähes kaikki suurimmat koskaan valmistetut höyryveturit, kuten Big Boyn. Se rakensi myös Pohjois-Amerikan ensimmäisen rulla­laakerein varustetun höyryveturin. Electro-Motive Dieselin (EMD) tuodessa 1939 markkinoille dieselsähköisen FT-veturin alkoi samalla lähtölaskenta höyryveturituotannon loppumiselle. Alco loi sittemmin amerikkalaisten dieselveturien pääasialliseksi rakenteeksi muodostuneen "road switcher" -konseptin. 1930-luvulla Alco hallitsi yhdessä EMD:n kanssa dieselsähköisten vetureiden markkinoita Yhdysvalloissa. Se oli juuri aloittanut RS-1 -dieselvaihtovetureiden valmistuksen, kun Yhdysvallat liittyi toiseen maailmansotaan. Tasaväkistä kilpailua EMD:n kanssa hankaloitti 1942 voimaan tullut säännöstelytalous. Sen aikana diesellinjavetureita eivät saaneet valmistaa muut kuin EMD, niinpä myös Alcon piti keskeyttää dieselvetureiden rakentaminen. Se rakensi kuitenkin sadoittain dieselvaihtovetureita ja sai lisäksi armeijalta tilauksia dieselvetureista. Se rakensikin armeijalle sodan aikana noin 150 kappaletta RS-1-veturin kaltaista RSC-1-veturia. Suuri osa vetureista sijoitettiin Trans-Iranin rautateille toimittamaan Yhdysvaltojen materiaaliapua Neuvostoliittoon. RSC-1-vetureista rakennettiin Neuvostoliitossa arviolta 6 000 kopiota. Höyryveturituotantokin jatkui vielä sodan aikana, kun Alco toimitti satoja höyryvetureita Neuvostoliittoon. Säännöstelyn loppuessa 1945 EMD:llä oli kuitenkin jo tavoittamaton etumatka, ja Alcon oli mahdotonta saada sitä kiinni. Lisäksi rautatieyhtiöt olivat ymmärtäneet dieselsähköisten vetureiden edut, eivätkä höyryveturit enää käyneet kaupaksi. Luomallaan road-switcher -rakenteella se kuitenkin pärjäsi hetken aikaa, sillä EMD:n F-sarjan menestys sai EMD:n aliarvioimaan road switchereiden suosion. Vakuuttava oli kuitenkin EMD:n vastaisku, kun se toi 1949 markkinoille road-switcher -tyyppisen GP7-veturin. Lisäksi Alcon moottoreiden laatuongelmat huononsivat sen mainetta. Silti Alco pärjäsi kohtuullisesti, sillä EMD ei yksin pystynyt vastaamaan massadieselöinnin aiheuttamaan räjähdysmäiseen kysyntään. Alco toimitti Pohjois-Amerikan rautateille hieman yli 10 000 dieselveturia. Alcon toiminta loppui kannattamattomana 1969. Eräiden sen dieselveturimallien valmistusta jatkoi kuitenkin noin kymmenen vuotta sen kanadalainen tytäryritys Montreal Locomotive Works (MLW). Image:MILW 261 side angle.jpg|Alcon 1944 valmistama 4-8-4 -pyörästöinen höyryveturi Image:MCRY 7 20041010.jpg|Alco S-1 -dieselveturi museoituna Image:SARM5310.JPG|Ensimmäinen road switcher -tyyppinen dieselveturi: Alco RS-1 Luokka:Rautatiekalustovalmistajat Luokka:Entiset yhdysvaltalaiset yritykset
Alco

Alco voi viitata seuraaviin: * American Locomotive Company, yhdysvaltalainen rautatiekaluston valmistaja. * Alco (koira), perulainen koirarotu.
Road switcher

thumb|Ensimmäinen road switcher -tyyppinen dieselveturi, Alco RS-1 Road switcheriksi kutsutaan useimmissa dieselvaihtovetureissa sekä useissa diesellinjavetureissa käytettyä rakennetta. Road switcher -konseptin loi American Locomotive Company (Alco) vuonna 1941. Road switcher -vetureissa on pituussuunnassa keskellä ohjaamo, ja sen molemmin puolin konesuojat. Yleensä etummainen konesuoja on lyhyempi ja takimmainen konesuoja, joka sisältää moottorin, on pidempi. Konesuojien molemmin puolin on käyntisillat, ja ohjaamosta on näkyvyys kumpaankin suuntaan. Suomalaisista vetureista muun muassa Dv12 edustaa road switcher -rakennetta. Amerikkalaisissa vetureissa molemmat konesuojat ovat yleensä olleet ohjaamohytin korkuisia, joten näkyvyys etenkin pitkän konesuojan puolelle on ollut todella heikko. Aluksi vetureita ajettiin kuitenkin pitkä pää edellä törmäysturvallisuuden vuoksi. Seuraava askel oli madaltaa lyhyen pään konesuoja niin, että sen yli oli esteetön näkyvyys ohjaamosta. Lopulta vakiintui tapa ajaa amerikkalaisia vetureita lyhyt pää edellä. Dv12 on esimerkki veturista, jossa molemmat konesuojat ovat matalia. Amerikkalainen road switcher -rakenteen uranuurtaja oli EMD GP7 -veturi. Muita tunnettuja esimerkkejä ovat muun muassa EMD SD40-2 ja EMD DDA40X. Luokka:Rautatietekniikka
Jussi Kotilahti

Jussi Kotilahti (s. 10. marraskuuta 1980 Tampere) on uransa päättänyt suomalainen jalkapalloilija. Hän oli pelipaikaltaan hyökkääjä. Kotilahti on Ilveksen kasvatti, joka on pelannut urallaan myös Tampere Unitedissa, TP- Seinäjoessa, Nokian Pyryssä ja Tampereen Peli-Pojissa. Hän debytoi Suomen korkeimmalla sarjatasolla Veikkausliigassa TamUn riveissä 3. toukokuussa 2001 pelatussa ottelussa FC Jazzia vastaan, ja hänen toistaiseksi ainoa liigamaalinsa syntyi 28. kesäkuuta 2001 Rovaniemen Palloseuraa vastaan. Hän voitti kaudella 2001 Suomen mestaruuden. Kaudella 2009 Kotilahti viimeisteli seitsemän osumaa ja keräsi 12 Veikkauspörssipistettä PP-70:n riveissä. Lokakuussa 2009 hän teki sopimuksen kasvattajaseuransa Ilveksen kanssa. ==Saavutukset== *Suomen mestaruus 2001 *A-nuorten SM-hopea 1997 == Lähteet == == Aiheesta muualla == * Ilveksen pelaajakortti Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1980 syntyneet Luokka:Elävät henkilöt
.gr

.gr on Kreikan Internet-maakoodi verkkotunnuksia varten. Myös kreikkalaista kirjaimistoa käyttäviä tunnuksia voidaan rekisteröidä. Tunnus otettiin käyttöön vuonna 1989. == Toisen asteen osoitteet == * com.gr - Kaupalliset sivustot * edu.gr - Koulutukselliset sivustot * gov.gr - Julkishallinto * mil.gr - Sotilasorganisaatiot * net.gr - Verkkoyhteisöt == Aiheesta muualla == * IANA .gr whois information * .gr registry website * List of .gr accredited registrars * Whois .gr domain name. gr gr sv:Toppdomän#G
Thrill the World

Thrill the World on vuonna 2006 ensi kerran järjestetty tanssitapahtuma ympäri maailmaa. Sen tarkoituksena on rikkoa maailman suurimman joukkotanssin maailmanennätys tanssimalla Michael Jacksonin "Thriller". Thrill the World järjestetään kaikkialla maailmassa samaan aikaan ja tanssi tanssitaan samalla kellonlyömällä. == Thrill the World 2006, 2007, 2008 == ===2006=== Vuoden 2006 TTW oli ensimmäinen TTW ikinä, ja siihen osallistui 62 ihmistä ja se teki rikkoi ennätyksen "Largest Thriller Dance" [suurin Thriller-tanssi]. ===2007=== Vuonna 2007 Thriller oli saanut enemmän julkisuutta ja siihen osallistui 1 722 henkilöä jotka tanssi 52 eri kaupungissa Thrillerin 27. ja 28. lokakuuta. Vuonna 2007 perustettiin myös Thrill the Worldin virallinen kotisivu. Se sai silloin kaksi maailmanennätystä; Largest Simultaneous Thriller Dance ja the World Records Academy & the Record Holders Republic. ===2008=== Vuoden 2008 TTW tanssittiin 26. lokakuuta Australiassa, Kanadassa, Isossa-Britanniassa, Saksassa, Irlannissa, Saudi-Arabiassa, Uudessa- Seelannissa, Skotlannissa, Yhdysvalloissa ja Walesissa. Silloin sen järjesti kanadalainen Ines Markelle. Silloin Thrilleriä tanssi 4 179 ihmistä. ===Vuoden 2009 Thrill the World=== Vuoden 2009 TTW järjestettiin 24. ja 25. lokakuuta välisenä yönä kello 3.30 (suomen aikaa). Tämä oli Suomen ensimmäinen Thrill the World ja se oli Helsingin rautatientorilla, ja siihen osallistui 90 henkilöä, nykyisen tiedon mukaan noin 23 000 maailmanlaajuisesti. ===2010=== Thrill The World järjestettiin 24. lokakuuta 2010 klo 02:00 Tampereella Keskustorilla sekä Helsingissä Rautatientorilla. ===2011=== Thrill The World järjestettiin Helsingissä 29.10.2011 rautatietorilla klo: 17. Tanssijoita oli tällöin 55. Yhteensä maailmalla oli 12 297 tanssijaa 29:ssä maassa. ===2012=== Thrill The World järjestettiin 27.10. klo 22.00 Tampereen keskustorilla. Tällöin rikottiin Suomen ennätys, sillä tapahtumassa oli mukana 124 tanssijaa. ===2013=== Thrill The World -tapahtuma järjestettiin 26.10.-27.10. välisenä yönä klo. 00:00 Imatralla Koskenpartaan lavalla ja Tampereen keskustorilla. ==Lähteet== *http://www.thrilltheworld.com Pääjärjestäjän sivut *http://ttwtre.blogspot.com Vuoden 2010 Tampereen tapahtuman blogi *http://twitter.com/ttwtre Vuoden 2010 Tampereen tapahtuman Twitter *http://ttwhelsinki.blogspot.com/ Vuoden 2010 Helsingin tapahtuman blogi *http://twitter.com/TTWHelsinki Vuoden 2010 Helsingin tapahtuman Twitter *http://thrilltheworld09finland.blogspot.com/ Vuoden 2009 tapahtuman blogi *http://ttwtampere2012.blogspot.fi/ Vuoden 2012 Tampereen tapahtuman blogi == Aiheesta muualla == Luokka:Michael Jackson Luokka:Tanssitapahtumat
Maia Tšiburdanidze

Maia Grigolis asuli Tšiburdanidze (, s. 1961) on georgialainen shakin suurmestari ja naisten maailmanmestari vuosina 1978–1991. Tšiburdanidze aloitti shakinpeluun kahdeksanvuotiaana, voitti Neuvostoliiton naisten mestaruuden 1977 ja nousi maailman kärkipelaajaksi 1978. Vielä vuonna 1987 hän oli toinen kahdesta ainoasta naisesta, jotka kantoivat "miesten" (yleisen) suurmestarin arvoa. Haastattelussaan noilta ajoilta Tšiburdanidze ei ollut kovinkaan innostunut shakin jaosta miehiin ja naisiin, vaan ennusti aikaa, jolloin moinen jaottelu tulisi tarpeettomaksi. Mielenkiinnon kohteikseen hän kertoi kirjoittamisen, musiikin, uimisen ja baletin seuraamisen. Vuoden 2009 lokakuussa Tšiburdanidze oli Elo-luvullaan 2506 yhä naisten listan 12. Hänen korkein Elo-lukunsa 2000-luvulla on ollut 2550, vuodelta 2000. == Lähteet == * FIDE:n pelaajakortti Viitattu 23.10.2009 === Viitteet === == Aiheesta muualla == Luokka:Georgialaiset shakinpelaajat Luokka:Shakin naisten maailmanmestarit Luokka:Shakin suurmestarit Luokka:Vuonna 1961 syntyneet Luokka:Elävät henkilöt
Orisuo

Orisuo on kulmakunta ja postinumeroalue (31960 Orisuo) Loimaalla lähellä Metsämaata. ==Historia== Aiemmin Orisuo on kuulunut osittain Loimaan kuntaan ja osittain Alastaroon. Kulmakunta käsittää alueita entisen Loimaan kunnan Haaran ja Onkijoen kylistä sekä entisen Alastaron kunnan Kojon kylästä. Alastaroon kuulunut osa Orisuosta on aiemmin muodostanut Alastaron kunnan eksklaavin Loimaan ja Metsämaan alueiden sisällä. ==Maamerkkejä== Orisuolla, valtatien 2 varressa on aiemmin toiminut kahvila- ja majoituspalveluita tarjoava Motelli Orisuo. Näiden vieressä valtatien kahden puolen ovat Leppijärvet, joiden rannassa on myös uimapaikka. Asukkaita Orisuolla on muutama sata. Orisuolta on Loimaalle noin 30 kilometriä ja Humppilaan noin 15 km. ==Tunnettuja paikkakuntalaisia== Tunnettuihin Orisuolla vaikuttaneisiin henkilöihin kuuluu akateemikko Rauni Mollberg, joka hankki Orisuon entisen kansakoulun asunnokseen ja ehti asua paikkakunnalla parikymmentä vuotta. ==Lähteet== Luokka:Suomen kulmakunnat Luokka:Loimaan kunnan kylät Luokka:Alastaron kylät Luokka:Enklaavit ja eksklaavit
The Jesus and Mary Chain

The Jesus and Mary Chain on skotlantilainen vuonna 1983 perustettu vaihtoehtorockyhtye. Yhtyeen jäsenistö on vaihdellut vuosien varrella, mutta sen kantavana kaksikkona ovat alusta lähtien olleet veljekset Jim ja William Reid. The Jesus and Mary Chainin ensialbumi Psychocandy ilmestyi 1985. Yhtye hajosi vuonna 1999, mutta teki kuitenkin paluun vuonna 2007. == Jäsenet == ===Nykyiset=== * Jim Reid - laulu, kitara (1983-) * William Reid - kitara, laulu (1983-) * Phil King - basso (1998, 2007-) * John Moore - rummut, kitara (1985-1987, 2012-) * Brian Young - rummut (2012-) ===Entiset=== * Douglas Hart - basso (1983-1991) * Murray Dalglish - rummut (1983) * Bobby Gillespie - rummut (1983-1985) * Martin Hewes - basso (1986) * James Pinker - rummut (1986-1987) * Dave Evans - rytmikitara (1987-1989) * Richard Thomas - rummut (1988-1991) * Ben Lurie - rytmikitara (1989-1998) * Matthew Parkin - basso (1991-1992) * Barry Blacker - rummut (1991-1992) * Steve Monti - rummut (1992-1998) * Nick Sanderson - rummut (1993, 1998) * Lincoln Fong - basso (1994-1998) * Mark Crozer - kitara (2007-2008) * Loz Colbert - rummut (2007-2008) == Diskografia == ===Studioalbumit=== *Psychocandy (1985) *Darklands (1987) *Automatic (1989) *Honey’s Dead (1992) *Stoned & Dethroned (1994) *Munki (1998) *Damage and Joy (2017) *Glasgow Eyes (2024) ===Livealbumit=== *Live in Concert (2003) *Psychocandy Live: Barrowlands (2015) ===Kokoelmat=== *Barbed Wire Kisses (1988) *The Sound of Speed (1993) *Hate Rock 'N' Roll (1995) *The Complete John Peel Sessions (2000) *21 Singles (2002) *The Power of Negative Thinking: B-Sides & Rarities (2008) *Upside Down: The Best Of The Jesus and Mary Chain (2010) *The Complete Vinyl Collection (2013) == Kirjallisuutta == * == Aiheesta muualla == Luokka:Skotlantilaiset rockyhtyeet Luokka:Brittiläiset vaihtoehtorockyhtyeet Luokka:Brittiläiset punkyhtyeet
Cab unit

Cab unit -rakenteella tarkoitetaan veturissa käytettävää rakennetta, jossa veturin kori on itsekantava. Ohjaamo ja konehuone ovat sulavalinjainen kokonaisuus, ja myös konehuone on veturin levyinen toisin kuin hood unit -rakenteessa. Niinpä veturissa ei ole käyntisiltoja, vaan konehuoneen huoltokäytävä kulkee veturin sisällä. Näkyvyys taaksepäin on hyvin heikko, ja niinpä tätä rakennetta käytettiin lähinnä linjavetureissa, sillä cab unit -rakenne on hyvin virtaviivaisen näköinen. Cab unit -rakennetta suosittiin etenkin amerikkalaisissa diesellinjavetureissa aina 1960-luvulle asti, esimerkkeinä muun muassa EMD:n tavaraliikenteeseen tarkoitettu F-sarja ja matkustajaliikenteeseen tarkoitettu E-sarja. Suomalaisista vetureista esimerkiksi Dr12:n rakenne vastaa cab unit -rakennetta. Luokka:Rautatietekniikka Luokka:Junat
Zhongguancun

Zhongguancun (kiinaksi 中关村) on Pekingissä sijaitseva kiinalainen teknologiakeskus, jota nimitetään Kiinan Piilaaksoksi. Zhongguancun on ollut teknologiakeskus 1950-luvulta lähtien - se nimi tuli kiinalaisille tutuksi 1980-luvulla elektroniikan kehittämisen keskuksena. Sitä on kehitetty Kiinan tiedeakatemian ohjeistuksella. Vuonna 1988 se sai formaalin nimen, joka on englanniksi käännettynä "Beijing High-Technology Industry Development Experimental Zone" - nimi muuntui 1999 muotoon "Zhongguancun Science & Technology Zone." Alueella syntyneitä yrityksiä ovat mm. Stone Group, Founder Group ja Lenovo Group, jotka perustettiin vuosina 1984-85 Pekingin yliopiston ja Kiinan tiedeakatemian tutkimuksesta. Lenovo osti vuonna 2005 IBM:n mikrotietokonedivisioonan 1,75 miljardilla dollarilla, jolloin siitä tuli maailman kolmanneksi suurin mikrotietokoneiden valmistaja. Myös Baidu ja SINA Corporation ovat alueella syntyneitä yrityksiä. Alueelle on 12000 korkean teknologian yritystä. Alueella toimivat myös Google, Intel, AMD, Oracle, Motorola, Sony ja Ericsson. Microsoft rakentaa alueelle kiinalaista tutkimuskeskustaan 280 miljoonalla dollarilla aikoen palkata sinne 5000 työntekijää. == Aiheesta muualla == *Article with photos of Zhongguancun's development since the 1980s *Obituary for Chen Chunxian *Zhongguancun Management Committee *Zhongguancun Parks *Travel Introduction to Zhongguancun *Michael Rogers MSNBC Article on Zhongguancun *Hilon Market Building (in Chinese) *Map of Zhongguancun Luokka:Tiedepuistot Luokka:Peking Luokka:Kiinan kuntatason alueet
Kirsikkasukarapu

Kirsikkasukarapu (Neocaridina heteropoda var. ”red”) on punertava harjarapujen heimoon kuuluva makean veden katkarapulaji. Harjarapujen eturaajoissa ei ole saksia, kuten varsinaisilla katkaravuilla, vaan pienehköt sukaskimput. == Ulkonäkö ja koko == Kirsikkasukarapu kasvaa noin 4 cm pitkäksi. Se on pohjaväriltään kellertävän läpikuultava, ja vartaloa peittävät pienet punaiset täplät. Luonnonmuoto on vaaleampi, akvaarioissa suositaan punaisempaa muotoa (var. Red). Värin syvyys riippuu ravun hyvinvoinnista, ruokavaliosta ja olosuhteista. Naaras muuttuu erityisen voimakkaan punaiseksi, kun sen ruumissa kehittyy munia. Koiras on pienempi kuin naaras, ja varsinkin sen pyrstöosa on kapeampi. == Levinneisyys == Kirsikkasukaravun kantamuoto elää Kaakkois- Aasiassa. Punainen muoto on jalostettu Saksassa tai Taiwanissa.Pet Shrimp == Ravinto == Kirsikkasukarapu syö luonnossa kasvispitoista sekaruokaa. Akvaariossa sille kelpaavat yleiset kuivaruoat.The Shrimp Farm ==Käyttäytyminen == Kirsikkasukarapu on rauhallinen eläin, joka viihtyy kasvien joukossa. Se lisääntyy melko helposti vankeudessa. Naaras kantaa munia 15–20 päivää. Keltaiset munat erottuvat sen pyrstön alla.Aquatic Community Säikähtäessään kirsikkasukarapu hyppää taaksepäin pyrstönsä alla olevalla raajalla. == Lähteet == Luokka:Kymmenjalkaiset Luokka:Lemmikkieläimet
Skorpiós

Skorpiós () on Kreikan saari, joka kuuluu Jooniansaarten saariryhmään ja tarkemmin Tilevoḯdes- ja Prigkiponísia-saariin. Se sijaitsee Lefkaksen itärannikon edustalla. Saaren pinta-ala on 0,878 neliökilometriä. Saari on nykyisin yksityissaari ja sen asukasluku on 1 (vuonna 2011). Hallinnollisesti Skorpiós kuuluu Meganísin kuntaan, Lefkaksen alueyksikköön ja Jooniansaarten alueeseen. Lefkaksen saarella sijaitsevasta Nydrín kylästä on matkaa Skorpiókselle 1,5 meripeninkulmaa eli noin 2,8 kilometriä. Meganísin saari sijaitsee meripeninkulman eli noin 1,8 kilometrin päässä saaresta. Skorpióksen kapealle rantakaistaleelle on mahdollista rantautua lyhyeksi aikaa, mutta muuten saari on suljettu ulkopuolisilta. Saarella on yksityispoliisi. == Historia == Skorpiós lukeutuu Kreikan kuuluisimpiin saariin, sillä laivanvarustaja Aristotélis Onásis (1906–1975) osti aution saaren vuonna 1963 ja vietti siellä lomiaan. Saarelle tuotiin hiekkaa ja istutettiin tuhansittain puita. Onásis ja Jacqueline Kennedy (1929–1994) avioituivat saarella vuonna 1968. Aristotélis Onásiksen kuoltua vuonna 1975 saari siirtyi tytär Christina Onassiksen omistukseen. Christina Onassiksen kuoltua Aristotélis Onásiksen tyttärentytär Athina Onassis Roussel peri saaren. Hän oli kertonut myyvänsä saaren yli 120 miljoonalla eurolla, sillä saaren ylläpitäminen on kallista. Vuotuiset kustannukset ovat 1,5 miljoonaa euroa. Saarella on vihkikappelin lisäksi luksushuviloita ja Onásiksen suvun hautoja. Esimerkiksi Aristotélis Onásis Christina-tyttärineen on haudattu saarelle. Venäläisen miljardöörin Dmitri Rybolovlevin tyttären Jekaterinan ilmoitettiin huhtikuussa 2013 ostaneen Skorpióksen Athina Onassis Rousselilta. Saaren kauppahintaa ei kerrottu julkisuuteen, mutta sen on arveltu olleen yli 100 miljoonaa dollaria. Kreikan valtio on ollut kiinnostunut saaren omistuksesta, samoin kuin esimerkiksi liikemies Bill Gates, poplaulaja Madonna ja liikemies Roman Abramovitš. == Lähteet == == Aiheesta muualla == * Kuvia ja tietoa saaresta Luokka:Meganísi Luokka:Tilevoḯdes
Paranormal Activity

Paranormal Activity on 2007 ensi-iltansa saanut näennäisdokumentaarinen kauhuelokuva. Sen on kirjoittanut ja ohjannut Oren Peli.Oren Peli’s PARANORMAL Chronicles Elokuva tuli ensi-iltaan Screamfest Film Festival -juhlilla Yhdysvalloissa 14. lokakuuta 2007 ja sen jälkeen Slamdance Film Festival -tapahtumassa 18. tammikuuta 2008. Elokuva päästettiin rajoitettuun teatterijakeluun yhdysvaltalaisissa kaupungeissa 9. lokakuuta 2009 ja julkaistiin maanlaajuisesti 16. lokakuuta 2009.Paranormal Activity – Release dates Paranormal Activityn pääosassa on nuoripari Katie ja Micah, jotka ovat joutuneet yliluonnollisen olennon riivaamiksi ja yrittävät selvittää lähdettä asunnossaan tapahtuvaan kummitteluun. Elokuva esitetään päähenkilöiden käyttämän kameran kautta, ja miljöönä on yksinomaan nuorenparin asunto ja takapiha. Elokuvan toteutuksella onkin yhtäläisyyksiä elokuvien The Blair Witch Project ja The Last Broadcast kanssa. Elokuva tehtiin vain 15 000 dollarin budjetilla ja kuvattiin yhden viikon aikana. Yhdysvalloissa sitä esitettiin yöennakoissa, joiden liput myytiin loppuun. Joissakin arvioissa Paranormal Activityä on väitetty kaikkien aikojen pelottavimmaksi elokuvaksi. Elokuvan trailerissa onkin mukana myös katsojien pelästyneitä reaktioita elokuvan kohtauksiin. == Näyttelijöitä == == Lähteet == == Aiheesta muualla == * * * Paranormal Activity at Eventful * Paranormal Activity at FEARnet === Arvostelut === * * Luokka:Kummitustaloelokuvat Luokka:Yliluonnolliset jännityselokuvat Luokka:Yhdysvaltalaiset independent-elokuvat Luokka:Vuoden 2007 yhdysvaltalaiset elokuvat Luokka:Seulonnan keskeiset artikkelit